મેયર ગૌતમ શાહ હોદ્દાની રૂએ શહેરના પ્રથમ નાગ‌િરક છે એટલે શાસક ભાજપ પક્ષની પણ સૌથી સન્માનનીય વ્યક્તિ છે. તાજેતરમાં મેયર ઓસ્ટ્રેલિયાના પ્રવાસે ગયા. ઓસ્ટ્રેલિયામાં ટ્રાન્સપોર્ટ સંબંધિત કાર્યક્રમમાં તેમણે મેલબોર્નના મેયર સાથે હાજરી આપી, જોકે મેયરના ઓસ્ટ્રેલિયા પ્રવાસથી દૈનિક એક કરોડની ખોટ ખાતી એએમટીએસ કે બહુ વખણાઈને દાઢે વળગેલી ખીચડીની જેમ બીઅારટીએસને કેટલો ફાયદો થશે તે તો ભગવાન જાણે, પરંતુ ઓસ્ટ્રેલિયા પ્રવાસના ખરા હકદાર એવા ટ્રાન્સપોર્ટ કમિટીના ચેરમેનને તો જમાલપુર જ બેસવાનો વારો અાવ્યો છે. મેયરે ડ્રાઈવર વગરની બસ સાથે મોજથી મનમોહક ફોટા પડાવ્યા અને એએમટીએસના ચેરમેનને દિવસની પ્રથમ પાળી અને બપોરની પાળીમાં કેટલી બસ રોડ પર મુકાઈ તે ગણવી પડે. મેયરના ઓસ્ટ્રેલિયા પ્રવાસથી અેએમટીઅેસની હાલત કેટલી સુધરશે તેની હાલ તો ચર્ચા છે.